./data/phi0474/phi005/phi0474.phi005.perseus-lat2.xml
M. Tullius Cicero
quae gratia ne quid tibi prodesse posset ego mea diligentia perfeci; ut etiam obesse deberet tu tua sapientia  curasti etenim rem totam, iudices, breviter cognoscite  in scriptura Siciliae pro magistro est quidam L  Carpinatius, qui et sui quaestus causa, et fortasse quod sociorum interesse arbitrabatur, bene penitus in istius familiaritatem sese dedit  is cum praetorem circum omnia fora sectaretur neque ab eo umquam discederet, in eam iam venerat familiaritatem consuetudinemque in vendendis istius decretis et iudiciis transigendisque negotiis, ut prope alter Timarchides numeraretur;